text: Varde vinder slag om hærcentre
  06 august 2013 kl. 09.37
  Nyt efterretningscenter med 500 mand skal placeres på Varde Kaserne. Det skriver Jydske Vestkysten.
  Varde Kommune ser ud til at blive den helt store vinder i slaget om nye hærcentre.
  Varde Kommune er udset til at få to ud af fire nye hærcentre.
  Det er Hærens Efterretningscenter med cirka 500 mand, der skal ligge på Varde Kaserne og Hærens Kamp- og Ildstøttecenter i Oksbøllejren. I alt vil det give mindst 200 nye arbejdspladser. Det bekræftes af regimentschef og oberst Birger Mejlholm fra Danske Artilleriregiment i Varde.
  - Forsvarskommandoen har ikke godkendt det endnu. Men jeg ved ikke, hvad den alternative plan skulle være, siger Birger Mejlholm til Jydske Vestkysten.
  Den 23. august er alt personel på Varde Kaserne indkaldt til informationsmøde om den ny struktur.
  